روسیه تشقی ایش لر وزیری سرگی لاوروف, افغانستان ده همه نینگ اشتراکی بیلن بیر حکومت نینگ قوریلیشی اوچون ملی بیرلیک نینگ تامین ایتیلیشی کیره ک ایکن لیگی نی معلوم قیلدی.
لاوروف, افغانستانده گی سونگگی وضعیت بیلن علاقه لی بیرگن بیاناتیده, "حاضرچه طالبان افغانستان نینگ همه سی نی اوز کنترولی گه آلگن ایمس" دییه قید ایتدی.
پنجشیرده گی مقاومت کوچ لری نینگ طالبان گه قرشی اقدام قیله باشله گن لیگی گه دقت قره تگن لاوروف, وضعیت گه کوره, روسیه نینگ موثق بیر سیاست آلیب باره دیگن لیگی نی بیلدیردی.
افغانستانده گی وضعیت نینگ منطقوی بیر بُعد کسب ایتگن لیگی نی بیلدیرگن لاوروف, اوز سوز لری نی, "قوشنی اولکه لر بیلن بیرگه افغانستان دن اوزاق اولکه لر هم عکس العمل کورستماقده.  اوشبو وضعیتده, افغانستان توغریسیده مسکو فورمولی نی تطبیق ایتیش گه تیار میز" شکلیده دوام ایتتیردی.
طالبان نینگ اولکه ده گی باشقه سیاسی کوچ لر بیلن اوچره شیش گه تیار ایکن لیگی نی بیلدیرگن لیگی نی معلوم قیلگن لاوروف, بونی خرسندچیلیک بیلن کوتیب آلگن لیک لری نی ایسله تیب اوتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
